Hvis det danske dressurlandshold skulle med til OL, skulle mindst tre danske ryttere kvalificere sig. Og det lykkedes. Faktisk med +1.

Fire ryttere – Anna Kasprzak, Mikalla Münther Gundersen, Agnete Kirk Thinggaard og Lars Petersen – har nemlig kvalificeret Danmark til OL.

- Det er fantastisk flot, at vi bliver repræsenteret ved OL i Rio med hele fire dressurryttere og dermed er bedre stillet ved en skade eller et uheldigt resultat, siger Morten Rodwitt, chef de mission for det danske OL-hold i Rio, i en pressemeddelelse.

- De danske ryttere har en tradition for at blande sig i verdenstoppen kulminerende med bronzemedaljen i 2008, og jeg håber at vores ryttere fortsætter de gode takter i Rio.

Læs også : Ung dansk rytter kæmper ved VM i military